**ՀԻՄՆԱՎՈՐՈՒՄ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2013 ԹՎԱԿԱՆԻ ՄԱՐՏԻ 14-Ի N 274-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

**Ընթացիկ վիճակը և ընդունման անհրաժեշտությունը.**

Հաշվի առնելով պատերազմական իրավիճակից հետո Հայաստանի Հանրապետությունում ստեղծված սահմանային վիճելի տարածքների առկայությունը, անհրաժեշտություն է առաջացել լրացումներ կատարել Հայաստանի Հանրապետության կառավարության 2013 թվականի մարտի 14-ի N 274-Ն որոշման մեջ, համաձայն որոնց Հայաստանի Հանրապետության հարևան երկրների հետ սահմանային վիճելի տարածքներում գտնվող օգտակար հանածոների պաշարները կարող են վերագրվել արտահաշվեկշռային խմբին, իսկ վեճերի կարգավորման դեպքում արտահաշվեկշռայինից վերագրվեն հաշվեկշռայինի:

Միևնույն ժամանակ նախագիծը համապատասխանեցվում է նաև ՀՀ ընդերքի մասին օրենսգրքի 59-րդ հոդվածի 4-րդ մասին, համաձայն որի ոչ ուշ, քան տասը տարին մեկ անգամ շահագործվող հանքավայրերում (տեղամասերում) կոնդիցիաները և պաշարները ենթարկել վերագնահատման և ներկայացնել լիազոր մարմնի վերահաստատմանը:

**Ակնկալվող արդյունքը.** Մինչև Հայաստանի Հանրապետության և հարևան պետությունների միջև պաշտոնական դեմարկացիայի կատարումը սահմանային վիճելի տարածքներում գտնվող օգտակար հանածոների պաշարները արտահաշվեկշռային խմբին վերագրելու, իսկ վեճերի կարգավորման դեպքում արտահաշվեկշռայինից հաշվեկշռայինի վերագրելու հնարավորության ընձեռում:

Համապատասխանեցում ՀՀ ընդերքի մասին օրենսգրքի 59-րդ հոդվածի 4-րդ մասին:

**Նախագծի մշակման գործընթացում ներգրավված ինստիտուտները և անձինք.**

Նախագիծը մշակվել է ՀՀ տարածքային կառավարման և ենթակառուցվածքների նախարարությունում:

**Տեղեկատվություն լրացուցիչ ֆինանսական միջոցների անհրաժեշտության և պետական բյուջեի եկամուտներում և ծախսերում սպասվելիք փոփոխությունների մասին**

Հայաստանի Հանրապետության կառավարության 2013 թվականի մարտի 14-ի N 274-Ն որոշման մեջ փոփոխություն և լրացումներ կատաելու մասին» Հայաստանի Հանրապետության կառավարության որոշման նախագծի ընդունման կապակցությամբ պետական կամ տեղական ինքնակառավարման մարմնի բյուջեում եկամուտների և ծախսերի էական ավելացում կամ նվազեցում չի նախատեսվում: